open-index/open-wikipedia-markdown huggingface dataset:
Կանցլեր Ռոլենի Տիրամայր

**Կանցլեր Ռոլենի Մադոննա** (), հոլանդացի նկարիչ Յան վան Էյքի յուղաներկ կտավն է, որը թվագրվում է 1435 թվականին։

Նիկոլաս Ռոլենը, որը Ֆիլիպ ( Բարի) Երրորդ Բուրգունդացու օրոք եղել է Բուրգունդիայի դքսության կանցլեր, ում նվիրատվական դիմանկարը պատկերված է կտավի ձախ կողմում՝ Աստվածածնի առջև աղոթելիս, այս կտավը պատվիրել է Օտենում գտնվող իր Նոտր-Դամ-դյու- Շատել (**) ծխական եկեղեցու համար, որտեղ այն պահպանվել է մինչև եկեղեցու հրդեհվելը՝ 1793 թվականը։ Օտենի տաճարում մնալուց հետո, նկարը 1805 թվականին տեղափոխվել է Լուվր։

## Նկարագրություն
Կտավում պատկերված է  Կույս Մարիամը՝ մանուկ Հիսուսը ծնկներին, որը թագադրվում է հրեշտակի կողմից և նստած է կանցլեր Ռոլենի դիմաց։ Կերպարները գտնվում են իտալական լոջայում, որը զարդարված է սյուներով և հարթաքանդակներով։ Հետին պլանում երևում է քաղաքը՝ հատող գետով։ Հավանաբար դա Բուրգունդիայի Օտեն քաղաքն է՝ Ռոլենի ծննդավայրը։ Օտենի շրջակայքում գտնվող կանցլերի բազմաթիվ հողային կալվածքներից մի քանիսը  ներառված են բնապատկերում։

Ծաղիկներով (վարդեր, հիրիկ, հովտաշուշաններ, քաջվարդ) փոքրիկ պարտեզը տեսանելի է սյուներից դուրս։ Այն խորհրդանշում է Կույս Մարիամի անաղարտությունը։

Նկարի երկրորդ պլանում՝ այգու պարսպի մոտ, երևում են երկու  տղամարդկանց կերպարներ, որոնք թիկունքով են կանգնած դիտողին։ Կապույտ հագուստով տղամարդու գլխին կարմիր չալմա է, իսկ ձախ ձեռքին՝ գավազան։ Շատերը այդ կերպարներում տեսնում են նկարիչ Վան Էյքին և նրա օգնականին․ Լոնդոնի ազգային պատկերասրահի հավաքածուում գտնվող Յան վան Էյքի ինքնադիմանկարում ՝ «Կարմիր չալմայով մարդու դիմանկար» -ում, տեսանելի է նույն կարմիր թյուրբանը։ Այդ երկու կերպարների կողքին երևում են երկու սիրամարգ և երկու կաչաղակ․ սիրամարգը անմահության և հպարտության խորհրդանիշ է։ Ըստ Մարտին Դոմինգեսի` սիրամարգերը Հիսուս Քրիստոսի խորհրդանիշն են, իսկ կաչաղակները համարվում են չարի խորհրդանիշ։ Նկարիչները հաճախ հակադրել են այդ խորհրդանշական թռչուններին՝ որպես բարու և չարի երկբևեռություն։

## Ֆիլմագրություն
* «Հրաշք լոջայում» () Ալեն Ժոբերի () վավերագրական ֆիլմը «Ներկապնակներ» ցիկլից (Ֆրանսիա, 1989)։

## Երգերում
* «Կանցլեր Ռոլենի Մադոննան», «Կանցլեր Գի» խմբի  երգ և «Bregan D’Ert» նախագիծ։

## Նկարի դրվագներ

Jan van Eyck 072.jpg|Թագը պահող հրեշտակ
Jan van Eyck 074.jpg|Կամարներ
Madonna of Chancellor Rolin (detail).jpg|Հեռվում երևվում է գետը


## Ծանոթագրություններ

## Արտաքին հղումներ

*Louvre website — Interactive exploration of ''The Virgin and Child with Chancellor Rolin'' 
* New theories about ''The Virgin and Child with Chancellor Rolin'' and Jan van Eyck's journey to Spain

Կատեգորիա:Դիմապատկեր
Կատեգորիա:Լուվրի նկարներ
Կատեգորիա:Հրեշտակներն արվեստում
Կատեգորիա:Մարիամ Աստվածածինը գեղանկարչության մեջ
Կատեգորիա:Յան վան Էյքի նկարներ
Կատեգորիա:Քրիստոսը գեղանկարչության մեջ
Դեչեն Փեմ

**Դեչեն Փեմ** (), բութանցի երգչուհի և դերասանուհի։

## Կենսագրություն
Դեչեն Փեմը երգչուհու կարիերան սկսել է 1994 թվականին, նույն թվականին «Նորլինգ Դրայանգ» ձայնագրման ստուդիայում թողարկվել է իր դեբյուտային ալբոմը։

1993 թվականին Դեչեն Փեմը ընդունվել է Պարոյի մանկավարժական ինստիտուտ, որի ավարտից հետո սկսել է աշխատել որպես դասախոս': Սակայն 2005 թվականին նա վերադարձել է երաժշտության և կինոյի ասպարեզ։

### Անձնական կյանք
Դեչեն Փեմն ամուսնացած է, ունի երկու երեխա։

## Երաժշտագրություն
**Final Cry** (*ֆիլմ*)

* Phu Ru Ru Ru
* Zamling Miee Bumo

**Perfect Girl** (*ֆիլմ*)
* Tendre
* Gawai Semten

**Norbu My Beloved Yak** (*ֆիլմ*)
* Gang Thowai
* Olo Lo Lai
* Gungsa Yala

**Golden Cup** (*ֆիլմ*)
* Gangchen
* Gesar Shichham

**Arunachal Pradesh to Thimphu** (*ֆիլմ*)
* So Ya So Ya
* Ha Hu..
* Tawang Bazer

## Ֆիլմագրություն
* Sergyel
* Sem Gai Demtse
* Sem Hingi Sangtam

## Մրցանակներ
Դեչեն Փեմը ֆիլմերում լավագույն հնչյունավորման համար արժանացել է ութ մրցանակի։
Նա նաև «*Sem Gi Damtse*»-ի համար լավագույն կանացի կատարող է։

## Ծանոթագրություններ

Կատեգորիա:Ապրող անձինք
Կատեգորիա:Բութանցի երգիչներ
Կատեգորիա:Դերասանուհիներ այբբենական կարգով
Don't Know What to Do

«**Don't Know What to Do**», հարավկորեական Blackpink գըրլ բենդի երգը։ Այն գրել են Բրայան Լին և Թեդի Փաքը, վերջինս այն պրոդյուսերավորել է 24-ի, Bekuh Boom-ի և R.Tee.-ի հետ միասին։ Այն խմբի երկրորդ՝ «Kill This Love» մինի ալբոմի երկրրդ երգն է։

## Առաջխաղացում
Երգի առաջխաղացման համար խումբը այն կատարել է հարավկորեական մի քանի երաժշտական նախագծերի ժամանակ, ներառյալ «Inkigayo»-ում։ Խումբը այն նաև կատարել է 2019 թվականի ապրիլին՝ Կոաչելլա ամենամյա փառատոնի ժամանակ։

## Առևտրային հաջողություն
Հարավային Կորեայում այն դեբյուտ է կատարել Gaon Digital Chart չարթի 121-րդ հորիզոնականում, հետագայում հասել է մինչև 38-րդ հորիզոնական։ Ճապոնիայում այն դեբյուտ է կատարել Japan Hot 100 չարթի 49-րդ հորիզոնականում։

## Պարային պրակտիկայի հոլովակ
Ապրիլի 15-ին «Don't Know What to Do» երգի պարային պրակտիկայի հոլովակը թողարկվել է Blackpink-ի ՅուԹյուբյան պաշտոնական ալիքում։ 2020 թվականի դեկտեմբերի տվյալներով այն ունի ավելի քան 170 միլիոն դիտում և 2 միլիոնից ավել հավանում։

## Կենդանի կատարումներ
Երգը կատարվել է խմբի In Your Area համաշխարհային շրջագայության Հյուսիսային Ամերիկայի, Եվրոպայի և Ասիայի համերգների ժամանակ։ «Don't Know What To Do»-ն ընդգրկվել է նաև A-Nation-ի շրջանակներում, Yanmar Stadium Nagai մարզադաշտում տեղի ունեցած համերգի երգացանկում։

## Չարթեր

## Թողարկման պատմություն

## Ծանոթագրություններ

Կատեգորիա:2019 երգեր
Կատեգորիա:Blackpink խմբի երգեր
Goldie (երաժիշտ)

**Քլիֆֆորդ Ջոզեֆ Փրայս**, *Բրիտանական Կայսրության շքանշան* (), առավել հայտնի որպես **Goldie** *Գոլդի*, ), բրիտանացի երաժիշտ, պրոդյուսեր, դիջեյ և դերասան։ Նա Metalheadz երաժշտական լեյբլի սեփականատերն է։

## Սկավառակագրություն

### EP
* Ring Of Saturn (1998, FFRR)

### Ալբոմներ
* 1995 — Timeless (Metalheadz, FFRR)
* 1997 — Sampler (FFRR SAC1316)
* 2008 — Sine Tempus. The Soundtrack (Metalheadz)* 2007 — Goldie Presents Rufige Kru — Malice In Wonderland (Metalheadz)
* 2013 — RA.EX138 Goldie (Resident Advisor RA.EX138)
* 2017 — The Journey Man (Metalheadz)
* 1997 — Open Ended Interview CD (FFRR GINT 1)
* 1997 — Saturnz Return (FFRR)
* 1998 — Ring Of Saturn (FFRR)
* 2007 — Goldie Presents Rufige Kru — Malice In Wonderland (Metalheadz)
* 2008 — Sine Tempus. The Soundtrack (Metalheadz)
* 2013 — RA.EX138 Goldie (Resident Advisor RA.EX138)
* 2017 — The Journey Man (Metalheadz)

### Դիջեյ-միքսեր
* INCredible Sound Of Drum’n’Bass (1999 թվական, INCredible)
* Goldie.co.uk (2001 թվական, Trust The DJ)
* MDZ.03 — No Smoke Without Fire (2003 թվական, Metalheadz)
* MDZ.04 (2004 թվական, Metalheadz)
* MDZ.05 (2005 թվական, Metalheadz)
* Drum & Bass Arena — The Classics (2006 թվական, Ministry Of Sound)
* Watch The Ride (2008 թվական, Harmless)
և այլ երգեր

## Ֆիլմագրություն
* Պոնտեր (; 1999 թվական, կինոնկար)
* Ամբողջ աշխարհն էլ քիչ է (; 1999 թվական, կինոնկար) — Ցուլ, Վալենտինա Ժուկովսկու թիկնապահ
* Մեծ կուշ (; 2000 թվական, կինոնկար) — Հանցագործ
* The Price Of Air (2000, կինոնկար)
* EastEnders (2001-2002 թվական, հեռուստասերիալ)
* The Case (2002 թվական, կինոնկար)

## Ծանոթագրություններ

## Արտաքին հղումներ
* Պաշտոնական վեբ-կայք
* Goldie-ն DROP THE BASS կայքում
* Հարցազրույց Գոլդիի հետ 

Կատեգորիա:Անգլիացի երաժիշտներ
Կատեգորիա:21-րդ դարի երաժիշտներ
Կատեգորիա:20-րդ դարի դերասաններ
Կատեգորիա:Անգլիացի կոմպոզիտորներ
Կատեգորիա:Երաժշտական պրոդյուսերներ
Կատեգորիա:Անգլիացի դիջեյներ
Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Անգլիացի արվեստագետներ
Զոհվելուց յոթ ժամ առաջ

**«Յոթ ժամ զոհվելուց առաջ»** (), խորհրդային լիամետրաժ գունավոր գեղարվեստական ֆիլմ, որը բեմադրվել է «Լենֆիլմ» կինոստուդիայում 1983 թվականին ռեժիսոր Անատոլի Վեխոտկոյի կողմից։

Խորհրդային Միությունում ֆիլմի պրեմիերան տեղի է ունեցել 1983 թվականի հուլիսի 25-ին։

## Սյուժե
Հայրենի գյուղ այցելելուց հետո վիրաբույժ Շուլգինը մտածում է տուն վերադառնալու մասին։ Նա աշխատում է նավագնացության վրա հյուսիսում։ Ազնիվ, սկզբունքային բժիշկ է, բայց կարծում է, որ իր տարիքում՝ քառասունից հետո, կարելի էր հասնել շատ ավելին։

Իր հերթապահության ժամանակ նա կանչվում է ռազմանավ, որտեղ ծանր վնասվածք էր ստացել նավաստի Կորոլյովը։ Ուղղաթիռը, որով նրանք պետք է վերցնեին հիվանդին, վատ եղանակի պատճառով հազիվ է հաղթահարում իր առջև դրված խնդիրը։ Շուլգինը ստիպված է լինում ցած նետվել նավի տախտակամածին՝ թիմի ձգված տենտի վրա։ Բարդ վիրահատության ժամանակ լինում են հսկայական դժվարություններով, բայց այն հաջող է անցնում։ Հիվանդը փրկվում է, չնայած փրկության հնարավորությունները նվազագույն էին։

Շուլգինը սկզբում հրաժարվում է վիրահատությունից, սակայն ունենալով ընտրություն՝ հիվանդը կարող է ապրել կամ չապրել, անում է հնարավոր ամեն ինչ, և գտնում է հավատն իր նկատմամբ՝ որպես բժիշկ։

## Դերերում
* Եվգենի Ժարիկով – *Ալեքսեյ Շուլգին, վիրաբույժ*
* Նատալյա Գվոզդիկովա – *Իրինա Շուլգինա*
* Լեոնիդ Մարկով – *Նեչաև, սառցահատի նավապետ*
* Յուրի Դեմիչ – *Գարկուշա, նավապետ*
* Ալեքսանդր Զբրուև – *Կուսակով, ուղղաթիռի օդաչու*
* Գերբերտ Դմիտրիև – *Պետրիշչև, սառցահատի նոր նավապետ*

## Նկարահանող խումբ
* Սցենարի հեղինակ՝ Վլադիմիր Ակիմով
* Բեմադրող ռեժիսոր՝ Անատոլի Վեխոտկո
* Բեմադրող օպերատոր՝ Սեմյոն Իվանով
* Բեմադրող նկարիչ՝ Վլադիմիր Կոստին
* Կոմպոզիտոր՝ Իգոր Ցվետկով

## Ծանոթագրություններ

## Արտաքին հղումներ
* 

Կատեգորիա:1983 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Բնօրինակում անաղբյուր հոդվածներ
Կինը դեղինով

**«Կինը դեղինով»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի ջրաներկ նկարը՝ ստեղծված 1863 թվականին։ Ներկայումս նկարը գտնվում է Թեյթ բրիտանական պատկերասրահի հավաքածուում։

## Տեղեկություն նկարի մասին
Ջրաներկ նկարի բնորդուհին եղել է Ուիլյամ Հոլման Հանտի սիրեցյալը՝ Էննի Միլլերը։ Ի տարբերություն Հոլման Հանտի («Արթնացած ամոթխածություն»)՝ Ռոսսետտին ստեղծել է Էննիի ավելի բանաստեղծական և ռոմանտիկ կերպար, որի ստեղծման ձևը նման է Վերածննդի դարաշրջանի գեղանկարչությանը։ «Կինը դեղինով» նկարը կարելի է տեղակայել Ռոսետտիի այնպիսի դիմանկարի շարքում, որտեղ նա պատկերել է մարմնի գեղեցկությունը՝ «Ֆացիոյի սիրուհին», «Լեդի Լիլիթ», «Մոննա Վաննա» և այլն (ի հակադրություն հոգու գեղեցկությանը)։ Ավելի ուշ Էննի Միլլերը կեցվածք է ընդունել Ռոսսետտիի մոտ Հեղինե Տրոյացու կերպարի համար։

Ջրաներկ նկարը պատկանում է այն շրջանին, երբ Դանթե Գաբրիել Ռոսսետտին ուսումնասիրել է գույնը՝ որպես ստեղծագործության կոմպոզիցիայի աղբյուր։ Արվեստաբան Հենրի Մարիլյերը այս աշխատանքն անվանել է տպավորիչ էսքիզ և հատուկ առանձնացրել ջրաներկի ֆոնի և բնորդուհու մազերի գունային նուրբ անցումները։

## Ծանոթագրություններ

Կատեգորիա:1863 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Թեյթ բրիտանական պատկերասրահի նկարներ
Կատեգորիա:Կանանց դիմապատկերներ
Ինչպես է ստեղծվել Ռոբինզոնը

**«Ինչպես է ստեղծվել Ռոբինզոնը»**, խորհրդային կարճամետրաժ գեղարվեստական ֆիլմ-ֆելիետոն, որը բեմադրվել է «Մոսֆիլմ» կինոստուդիայում 1961 թվականին ռեժիսոր Էլդար Ռյազանովի կողմից Իլյա Իլֆի և Եվգենի Պետրովի համանուն ֆելիետոնի հիման վրա։ Այդ նովելը բացում է «Լիովին լուրջ» ալմանախը։

## Սյուժե
«Արկածային գործ» ամսագրի խմբագիրը սպասում է «իսկական, արկածային և միանգամայն գեղարվեստական ստեղծագործության»։ Նա Գրող Մոլդավանցևին վեպ է պատվիրում խորհրդային Ռոբինզոն Կրուզոյի մասին։

Վեպը գրված է, բայց խմբագիրը կարողանում է արմատական խմբագրություն անել, օրինակ՝ կղզուց թերակղզի դարձնել ու Ռոբինզոնին հանել վեպից։

## Դերերում
* Անատոլի Պապանով – *«Արկածային գործ» ամսագրի խմբագիր*
* Սերգեյ Ֆիլիպով – *գրող Մոլդովանցև / [[Ռոբինզոն Կրուզո]]*
* Զինովի Գերդտ – *հեղինակի խոսք կադրից դուրս*

## Նկարահանող խումբ
* Սցենարը և բեմադրությունը՝ Էլդար Ռյազանովի
* Օպերատոր՝ Լեոնիդ Կրայնենկով
* Նկարիչ՝ Ալեքսանդր Կուզնեցով
* Հագուստները՝ Մ. Ժուկովայի
* Կոմպոզիտոր՝ Անատոլի Լեպին
* Հնչյունային օպերատոր՝ Վյաչեսլավ Լեշչև
* Ֆիլմի տնօրեն՝ Գ. Մեերովիչ
* Կատակերգական կինոյի փորձարարական արհեստանոց, Ալմանախ № 1
* Գեղարվեստական ղեկավար՝ Իվան Պիրիև

## Ծանոթագրություններ

## Արտաքին հղումներ
* «Как создавался Робинзон» Онлайн-энциклопедия Кирилла и Мефодия
* «Как создавался Робинзон» Энциклопедия отечественного кино

Կատեգորիա:1960-ականների ռուսերեն ֆիլմեր
Կատեգորիա:1961 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Էլդար Ռյազանովի ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Ռուսական կինոկատակերգություններ
Կատեգորիա:Ռուսական ֆիլմեր
Կատեգորիա:1960-ականների խորհրդային ֆիլմեր
Cheers (Drink to That)

«**Cheers (Drink to That)**», բարբադոսցի երգչուհի Ռիհաննայի երգը նրա «*[[Loud]]*» (2010) հինգերորդ ստուդիական ալբոմից։ Երգը ստեղծվել է «The Runners» հիփ-հոփ խմբի կողմից և հիմնված է «I’m with You» երգի օրինակի վրա, որը հայտնվել է կանադացի երգչուհի Ավրիլ Լավինի (2002 թվական) «Let Go» առաջնաելույթային ալբոմում։ Երգը դրական արձագանքներ է ստացել երաժշտական քննադատների կողմից, որոնց մեծ մասը գովաբանել է «I’m with You» երգի հետ հաջող համադրումը՝ նշելով, որ ակումբային երգերի շարքում այն մեծ հաջողություն կարող է գրանցել իր համապատասխան լիրիկայի շնորհիվ։ Երգը ներառվել է «*Loud Tour*» համերգային շրջագայության երգերի ցանկում։ 2011 թվականի օգոստոսի 2-ին սինգլը ուղարկվել է ԱՄՆ-ի գլխավոր ռադիոհաճախականության ալիք։

## Ստեղծման պատմություն, թողարկում և կառուցվածք
Ռիհաննան «Loud» ալբոմի նոր սինգլի՝ «*Cheers (Drink to That)*» երգի թողարկման մասին առաջին անգամ հայտարարել է Twitter-ում, երբ պատասխանել է հայտնի ինտերնետ բլոգեր Պերես Հիլթոնին, որ ալբոմի իր սիրած երգը կլինի հաջորդ սինգլը։ «Cheers (Drink to That)» երգն Ամերիկայի Միացյալ Նահանգների ռադիոկայաններ է ուղարկվել 2011 թվականի օգոստոսի 2-ին։ Երգն ունի մի քանի հեղինակ, որոնցից մեկը հենց Ռիհաննան է, որպես պրոդյուսերներ հանդես են եկել «The Runners» հիփ-հոփ խմբի անդամները։ Ստեղծագործությունը համադրված է երգչուհի Ավրիլ Լավինի «*Let Go*» ալբոմի առաջնաելույթային «*I’m with You*» երգի հետ և իր կառուցվածքում ներառում է փոփ ռոքի երաժշտական տարրեր։

## Քննադատների արձագանքներ
«BBC Music»-ից Մարկ Սեվեջը նկարագրել է այս երգը որպես ժողովրդական, թռվռացող կիթառային ռիթմ՝ նախատեսված քաղաքային երեկույթների համար, որը Ռիհաննան նվիրել է «աշխարհի բոլոր կիսահարբեցողներին»։ Ռոբերտ Կոպսին «Digital Spy»-ից գովաբանել է Ավրիլ Լավինի երգի սեմփլի հաջողված օգտագործումը երգում, անվանելով այն «անհավանական աչքի ընկնող»։ Նա նաև հայտնել է այն կարծիքը, որ երգն ապագայում հաջողություն է ունենալու բարերում և ակումբներում՝ ի շնորհիվ երգի տեքստի, որը հղում է անում խմիչքին և միջոցառումներին։ «PopCrush» խմբից Էմի Սկիարետոն մեկնաբանել է ստեղծագործության երաժշտական ոճը՝ ասելով․ «Երգը լի է արևադարձային, կղզային, ճոճվող ռիթմով, որը բացահայտվում է ամբողջ «Loud» ալբոմում և վերադարձնում է երգչուհուն իր բարբադոսյան արմատներին»։ Սկիարետոն նաև նշել է, որ երգն իր լիրիկական ոճով կարող է դառնալ շատ հայտնի բարերում և ակումբներում։

## Չարտեր

## Թողարկման ժամանակագրություն

## Ծանոթագրություններ

Կատեգորիա:Ռիհաննայի երգեր
Վերադարձ (սերիալ)

**Վերադարձ** հայկական հեռուստասերիալ որը ցուցադրվել է Արմենիա հեռուստաընկերությունում։

## Սյուժե
Սերիալի իրադարձությունները Սպիտակի երկրաշարժի աղետից փրկված Ռաֆայելի և մյուս ընկերների փրկության մասին են։ Սկսվում է Արցախյան պատերազմը, որտեղ Ռաֆայելը գերի է ընկնում։ Տարիներ անց, փախչելով՝ ազատվում է գերությունից։ Իր կինը` Եվան, Ռաֆայելից նորություն չունենալով՝ ամուսնանում է Սեդրակի հետ, ծնվում իր դուստր Նինան։ Ռաֆայելը՝ վերադառնալով Երևան, գալիս է անակնկալի։

Գերության մեջ է ընկնում նաև նրանց ընկերներից՝ Աբոյի որդի Էդմոնը։ Երկար փորձերից հետո դա նրանց հաջողվում է։ Սերիալում նաև ընդգրկված է վրեժ լուծելու, մահվան թեմաները։ Սերիալը նախատեսված է 16 տարեկանից բարձր անձանց համար։

## Դերերում
* Ալեքսանդր Խաչատրյան - Ռաֆայել Սեթյան
* Ռուդոլֆ Ղևոնդյան - Աբո Հարոյան
* Սամվել Սարգսյան - Սեդրակ Արսենյան
* Լուիզա Ղամբարյան - Եվա Սեթյան (Արսենյան)
* Սոս Ջանիբեկյան - Գրիգ Հարոյան
* Սուրեն Թումասյան - պրն. Գրիգորյան
* Արմեն Ջիգարխանյան - Աբրահամ Մարկիչ
* Արտաշես Ալեքսանյան - Հասան Բեկզադիև
* Կարո Հովհաննիսյան - Էդմոն Հարոյան
* Սոֆյա Պողոսյան - Նինա Արսենյան (Հարոյան)
* Աբել Աբելյան - Աբել Սեթյան
* Ալիս Կապլանջյան - Սիլվա Հարոյան
* Սոֆի Դևոյան - Լիդա Արսենյան
* Վյաչեսլավ Շամիրյան - Գուգո

## Արտաքին հղումներ
* https://armfilm.co/hy/serialner/19267-veradarc-bolor-serianery.html

Կատեգորիա:Հայկական հեռուստասերիալներ
Երկրների ցանկ ըստ մանկական մահացության ցուցանիշի

thumbnail|Մանկական մահացության (մինչև մեկ տարեկան) ցուցանիշներ՝ յուրաքանչյուր 1000 ծնունդի հաշվով, 2013|500px
Մինչև հինգ տարեկան մահացության ցուցանիշը կազմում է մանկահասակների և մինչև հինգ տարեկան երեխանեի մահերի թիվը՝ յուրաքանչյուր 1000 ծնունդի հաշվով։ Համաշխարհային բանկի և Առողջապահության համաշխարհային կազմակերպության տվյալների համաձայն՝ աշխարհի մինչև հինգ տարեկան երեխաների մահացության ցուցանիշը 39 է։ 2018 թվականին մահացել է մինչև հինգ տարեկան 5,3 միլիոն երեխա, իսկ ամեն օրվա մահացության դեպքերը կազմել են 14,722։

Մանկական մահացության ցուցանիշը մինչև մեկ տարեկան երեխաների մահվան դեպքերն են՝ յուրաքանչյուր 1000 ծնունդի հաշվով:Այս ցուցանիշը հաճախ օգտագործվում է տվյալ երկրում որպես առողջության մակարդակի ցուցիչ։ Ըստ ՄԱԿ-ի՝ աշխարհի մանկական մահացության ցուցանիշը 2019 թվականին կազմել է 28, իսկ ըստ ԿՀՎ Համաշխարհային փաստագրքի՝ 2020 թվականի համար կանխատեսվող նախահաշիվը կազմել է 30.8:

Նշենք, որ հաշվետվությունների մեջ առկա տարբերություններ պատճառով այս թվերը կարող են անհամեմատելի լինել տարբեր երկրներում։ ԱՀԿ-ի առաջարկությունն այն է, որ բոլոր երեխաները, ովքեր կյանքի նշաններ են ցույց տալիս, պետք է գրանցվեն որպես կենդանի ծնունդներ։ Շատ երկրներում այս ստանդարտը չի պահպանվում։ Ի տարբերություն այլ երկրների, որոնք պահպանում են համապատասխան չափանիշները՝ այս երկրներն արհեստականորեն նվազեցնում են իրենց մանկական մահացության մակարդակը։

*Նշում՝ աղյուսակները կարող են տարբեր կերպ տեսակավորվել՝ օգտագործելով [[Պատկեր:Sort both.gif]] պատկերակը.*

## Մինչև 5 տարեկան երեխաների մահացության մակարդակ՝ հիմնված Համաշխարհային բանկի տվյալների վրա
*Նշում՝ Ձախ սյունակի համարները ստատիկ են:Մյուս սյունակները կարող են տեսակավորվել՝ վերնագրերի վրա սեղմելու դեպքում:*

## ՏՀԶԿ. Մինչև 5 տարեկան երեխաների մահացության մակարդակ՝ հիմնված Համաշխարհային բանկի տվյալների վրա
Ստորև ներկայացված է Տնտեսական համագործակցության և զարգացման կազմակերպության երկրների և նրանց մինչև հինգ տարեկան երեխաների մահացության ցուցանիշների ցանկը (ամեն 1000 ծնունդի հաշվով), որը հրապարակվել է Համաշխարհային Բանկի կողմից։ Ցանկը ներկայացնում է 2019 թվականի տվյալները։ 2019 թվականին ՏՀԶԿ-ի միջին ցուցանիշը կազմել է 7.0:

## Մանկական մահացության ցուցանիշ՝ Համաշխարհային փաստագրքի տվյալներով
*Նշում՝ Վերջին սյունակի հղումը հաջորդ բաժնում ներկայացնում է ՄԱԿ-ի աղյուսակի նույն երկիրը *

## ՄԱԿ-ի հրապարակած մանկական մահացության ցուցանիշ
*Նշում՝ Վերջին սյունակի հղումը ներկայացնում է ԿՀՎ-ի աղյուսակի նույն երկիրը:*

## Նշումներ

## Տես նաև
* List of countries by maternal mortality ratio

## Ծանոթագրություններ

## Հետագա ընթերցում
*CME Info - Child Mortality Estimates. UNICEF.

Կատեգորիա:Երկրների ցանկեր
Կատեգորիա:Ժողովրդագրական ցանկեր
Վարազդատ Գևորգյան

**Վարազդատ Գեղամի Գևորգյան** (), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների մասնակից։

## Կենսագրություն
Վարազդատ Գևորգյանը ծնվել է 1920 թվականին, Կամոյի շրջանի Սարուխան գյուղում։ 16 տարեկանում ավարտելով միջնակարգ դպրոցը, ընտրել է մանկավարժի աշխատանքային ուղին։ 1936-1938 թվականներին աշխատել է իր ծննդավայրի՝ Սարուխան գյուղի միջնակարգ դպրոցում։ 1938 թվականին ընդունվել է Երևանի պետական մանկավարժական ինստիտուտի լեզվագրական ֆակուլտետը։

Ուսումնառությունը կիսատ թողած՝ 1941 թվականի օգոստոսին մեկնել է մասնակցելու Գերմանա-խորհրդային պատերազմին։ Սովորել է Թելավի հետևակային ուսումնարանում, որն ավարտելուց հետո, լեյտենանտի կոչումով, նշանակվել է 89-րդ հայկական հրաձգային դիվիզիայի 390-րդ գնդում, դասակի հրամանատար։ 1942 թվականի օգոստոսին դիվիզիայի կազմում մեկնել է ռազմաճակատ։ 1943 թվականի հունվարին նշանակվել է վաշտի հրամանատար, փետրվարի 10-ին, թշնամու դեմ մղված մարտերից մեկում, Հյուսիսային Կովկասում, Նովո Ջերելովկա ստանիցայի մոտ, ծանր վիրավորվել է և տեղափոխվել դաշտային հոսպիտալ, այնուհետև բուժվելը շարունակել է Տաշքենդում, որտեղից էլ վերադարձել է տուն։ Գևորգյանը պարգևատրվել է «Արիության համար», «Մարտական ծառայությունների համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» և այլ մեդալներով։

1943 թվականից Գևորգյանն աշխատել է Կամոյի շրջանի դպրոցներում որպես տնօրեն, ուսմասվար։ 1947 թվականին էքստեռն կարգով ավարտել է Երևանի մանկավարժական ինստիտուտը, աշխատանքի անցել Սարուխանի միջնակարգ դպրոցում։

## Պարգևներ
* «Արիության համար» մեդալ
* «Մարտական ծառայությունների համար» մեդալ
* «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ

## Ծանոթագրություններ

Կատեգորիա:Դպրոցի տնօրեններ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Հմայակ Նազարյան

**Հմայակ Հարությունի Նազարյան** (), հայ մանկավարժ։ Հայրենական մեծ պատերազմի մասնակից։ ԽՄԿԿ անդամ (1943):

## Կենսագրություն
Հմայակ Նազարյանը ծնվել է 1920 թվականին։ 1940 թվականի սեպտեմբերին Հմայակը զորակոչվել է կարմիր բանակ։ Նրա ծառայությունն անցել է 873-րդ հակատանկային-հրետանային գնդում, որը Գերագույն հրամանատարության տրամադրության տակ գտնվող զորամասերից մեկն էր։ Նա եղել է Ստեպնոյ, Բրյանսկի, 1-ին Մերձբալթյան, 2-րդ և 3-րդ Բելոռուսական ռազմաճակատներում։ Մոսկվայի ուղղությամբ Նազարյանը ոչնչացրել է ֆաշիստական զորամասի հրամանատարական դիտակետը։ 1943 թվականի օգոստոսին Նազարյանը իրենց հարվածային գնդի կազմում մասնակցել է Ելեցի ճակատամարտին, անձամբ իր հրանոթով ոչնչացրել է երեք տանկ։ Մասնակցել է շատ քաղաքների ու բնակավայրերի ազատագրմանը։ Քյոնիգսբերգի գրավման մարտերից մեկում ծանր վիրավորվել է և փոխադրվել հոսպիտալ։ 1945 թվականի հունիսի վերջերին իր զորամասի կազմում Արևելյան Պրուսիայից փոխադրվել է Հեռավոր Արևելք և մասնակցել ճապոնական իմպերիալիզմի հարվածային խմբի՝ Կվանտունյան բանակի ջախջախմանը, կռվել է Խարբինում, Մուկդենում, Սախալինում, Կուրիլյան կղզիներում։

Իր սխրագործությունների համար Նազարյանը պարգևատրվել է Կարմիր աստղի շքանշանով, «Խիզախության համար» 2 մեդալով, «Մարտական ծառայությունների համար», «Քյոնիգսբերգի գրավման համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» և «Ճապոնիայի դեմ տարած հաղթանակի համար» մեդալներով։ 1943 թվականին ընդունվել է կոմունիստական կուսակցության շարքերը։

Նազարյանը զորացրվել է 1947 թվականին, շարունակել է իր մանկավարժական գործունեությունը։ Նա եղել է լուսաշխի արհմիության Անիի շրջկոմի նախագահ, դպրոցի ուսմասվար, տնօրեն, այնուհետև եղել է դպրոցի պատմության ուսուցիչը։

## Պարգևներ
* Կարմիր աստղի շքանշան
* «Խիզախության համար» մեդալ (կրկնակի)
* «Մարտական ծառայությունների համար» մեդալ
* «Քյոնիգսբերգի գրավման համար» մեդալ
* «Ճապոնիայի դեմ տարած հաղթանակի համար» մեդալ
* «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Դպրոցի տնօրեններ
Սամվել Ավետիսյան (բժիշկ)

**Սամվել Արծրունու Ավետիսյան (**օգոստոսի 21, 1965, Հայաստան, Երևան), հայ բժիշկ, կենսաբանական գիտությունների դոկտոր, պրոֆեսոր, Արցախի Հանրապետության առողջապահության նախարար։ Երևանի Մխիթար Հերացու անվան պետական բժշկական համալսարանի ախտաֆիզիոլոգիայի ամբիոնի նախկին վարիչ։ 2015 թվականին ՀՀ նախագահի հրամանագրով՝ պարգևատրվել է «Մովսես Խորենացի» մեդալով։

## Կենսագրություն
Սամվել Ավետիսյանը ծնվել է 1965 թվականի օգոստոսի 21-ին Երևանում։

### Կրթություն
1972-1982 թթ.- ք. Երևան, թիվ 152 միջնակարգ դպրոց,

1983-1989 թթ.- ք. Երևան, պետական բժշկական ինստիտուտ` բուժական ֆակուլտետ,

1989-1990 թթ.- ք. Երևան, քաղաքային շտապ օգնության հիվանդանոց` սուբօրդինատոր։

### Աշխատանքային գործունեություն
1991 թ.- ք. Երևան, ԵՊԲՀ, ախտաբանական ֆիզիոլոգիայի ամբիոն` ավագ լաբորանտ,

1991-2000 թթ.- ԵՊԲՀ, ախտաբանական ֆիզիոլոգիայի ամբիոն` ասիստենտ,

2000-2005 թթ.- ԵՊԲՀ, ախտաբանական ֆիզիոլոգիայի ամբիոն` դոցենտ,

2000-2002 թթ.- ԵՊԲՀ` ուսումնական և արտադրական պրակտիկայի ղեկավարի օգնական,

2002-2006 թթ.- ԵՊԲՀ արտասահմանցի ուսանողների դեկան,

2005-2011 թթ.- ԵՊԲՀ, ախտաֆիզիոլոգիայի ամբիոն` վարիչ,

2007-2008 թթ.- ԵՊԲՀ, ընդհանուր բժշկության ֆակուլտետ` դեկանի տեղակալ,

2010-2011 թթ.- ԵՊԲՀ, ընդհանուր բժշկության ֆակուլտետ` դեկան,

2011-2016 թթ․- ԵՊԲՀ ուսումնական աշխատանքների գծով պրոռեկտոր,

2016 թվականից  ԵՊԲՀ ախտաֆիզիոլոգիայի ամբիոնի վարիչն էր,տվյալ պահին էլ ամբիոնի վարիչը չէ։

### Գիտական գործունեություն
1999 թ.- ԵՊԲՀ, պաշտպանել է թեկնածուական թեզ՝ ստանալով բժշկական գիտությունների թեկնածուի գիտական աստիճան

2007 թ.- ԵՊԲՀ, պաշտպանել է դոկտորական թեզ՝ ստանալով բժշկական գիտությունների դոկտորի աստիճան

2007-2011 թթ.- ԵՊԲՀ` գիտա-կոորդինացիոն խորհրդի անդամ

2008-2010 թթ.- ԵՊԲՀ` ԳՀԿ թեմատիկ ղեկավար

1999-2010 թթ.- ՀՀ Ախտաֆիզիոլոգների և ախտաբանների ասոցիացիայի գործադիր տնօրեն

2007 թ.-ից առ այսօր - Տեսական բժշկություն 026 մասնագիտական խորհրդի անդամ

Ավելի քան 80 գիտական հոդվածի և 1 նորարարական առաջարկի հեղինակ է

### Պարգևներ
1986 թ.-ին պարգևատրվել է ՍՍՀՄ կոմերիտմիության առաջին քարտուղարի շքանշանով

2000 թ.-ին` ԵՊԲՀ ռեկտորի շնորհակալագրով

2005 թ.-ին` ԵՊԲՀ ոսկե մեդալով

2010 թ.-ին` ԵՊԲՀ ոսկե մեդալով

2010 թ.-ին` ՀՀ ԿԳ նախարարի ոսկե մեդալով

2011 թ. ԵՊԲՀ ռազմաբժշկական ֆակուլտետի ոսկե մեդալով

2012 թ. «Դրաստամատ Կանայան» գերատեսչական մեդալով

2015 թ.-ին՝ Մովսես Խորենացու մեդալ

Ունի բժշկական ծառայության զինվորական սպայի կոչում

### Անձնական կյանք
Ամուսնացած է, ունի չորս որդի։

## Ծանոթագրություններ

Կատեգորիա:Բժիշկներ այբբենական կարգով
Կատեգորիա:Կենսաբանական գիտությունների դոկտորներ
Կատեգորիա:Հայ բժիշկներ
Կատեգորիա:Հայ պրոֆեսորներ
Կատեգորիա:Մովսես Խորենացու մեդալակիրներ
Մեսրոպ Վարդանյան (մանկավարժ)

**Մեսրոպ Արմենակի Վարդանյան** (), հայ մանկավարժ։ Հայրենական մեծ պատերազմի մասնակից։ «Ժողովրդական կրթության գերազանցիկ»։

## Կենսագրություն
Մեսրոպ Վարդանյանը ծնվել է 1911 թվականին Ստեփանավանի շրջանի Վարդաբլուր գյուղում։ 1932 թվականին ավարտել է Ստեփանավանի գյուղատնտեսական տեխնիկումը։ 1933-1935 թվականներին ծառայել է կարմիր բանակի շարքերում, զորացրվելուց հետո վերադարձել է հայրենի գյուղը, նշանակվել յոթնամյա դպրոցի հայոց լեզվի ուսուցիչ։ Այնուհետև նշանակվել է Ստեփանավան քաղաքի № 2 մանկատան տնօրեն։ 1941 թվականին ավարտել է Երևանի հեռակա մանկավարժական ինստիտուտի լեզվագրական ֆակուլտետը։

1942 թվականի օգոստոսից մինչև պատերազմի վերջը Վարդանյանը ծառայել է 89-րդ հայկական հրաձգային դիվիզիայում։ Նա մարտերով Կովկասյան լեռներից հասել է Բեռլին, ակտիվորեն մասնակցել թշնամու դեմ մղված կռիվներին։ Նրա մասին ջերմ տողեր են գրվել «Թամանցիները» և «Մարտական 89» գրքերում։ Վարդանյանը մասնակցել է Ղրիմի ազատագրմանը և ցուցաբերած խիզախության համար արժանացել է Կարմիր աստղի շքանշանի։ Լեհաստանի ազատագրման կռիվներում մարտական առաջադրանքները գերազանց կատարելու համար պարգևատրվել է Հայրենական պատերազմի երկրորդ աստիճանի շքանշանով, և մի քանի մեդալներով։ Լեհական Ռուսկի Բրուտ բնակավայրի մոտ վիրավորվել է, բայց չի հեռացել մարտի դաշտից։ Մարտերով անցել է Օդերը, մասնակցել Բեռլինի գրավմանը։ Ցուցաբերած քաջության համար պարգևատրվել է Հայրենական պատերազմի 1-ին և 2-րդ աստիճանի շքանշաններով։

Վարդանյանը հարուստ գործունեություն է ծավալել նաև հետպատերազմյան տարիներին։ Եղել է ուսուցիչ, ուսմասվար, քաղխմբակի պրոպագանդիստ Գուգարքի շրջանի Համզաչիման գյուղում։ Պարգևատրվել է ՀԽՍՀ Գերագույն նախագահության պատվոգրով, «Ժողովրդական կրթության գերազանցիկ» կրծքանշանով։ 1969 թվականի նոյեմբերի 27-ին կուսակցության Ստեփանավանի շրջկոմը կազմակերպել է Վարդանյանի մեծարման երեկո։

## Պարգևներ
* Կարմիր աստղի շքանշան
* Հայրենական պատերազմի 2-րդ աստիճանի շքանշան (կրկնակի)
* Հայրենական պատերազմի 1-ին աստիճանի շքանշան
* «Ժողովրդական կրթության գերազանցիկ» կրծքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Earth Song

«**Earth Song**» (), ամերիկացի երգիչ Մայքլ Ջեքսոնի երգը նրա իններորդ՝ «» ստուդիական ալբոմից։ Այն թողարկվել է 1995 թվականի նոյեմբերի 27-ին որպես ալբոմի երրորդ սինգլ։ Սա բալլադ է, որն իր մեջ պարունակում է բլյուզի, գոսպելի և օպերայի տարրեր։ Նման սոցիալական թեմաներով Ջեքսոնը տարբեր թողարկումներ ունի, ներառյալ «We Are the World», «Man in the Mirror» և «Heal the World» երգերը։ Սակայն, «Earth Song»-ն առաջինն է, որը բացեբաց խոսում է շրջակա միջավայրի և կենդանիների բարեկեցության մասին։ «Earth Song»-ը ստեղծվել է «Dangerous» ալբոմի համար, սակայն վերջնական տարբերակ չի անցել։ Երգը գրել է Ջեքսոնը, վերջինս այն պրոդյուսերավորել է Դեյվիդ Ֆոսթերի և Բիլլի Բոթրելի հետ միասին

«Earth Song»-ն ուղեկցվում է երաժշտական տեսահոլովակով, որը նկարահանվել է չորս աշխարհագրական տարածաշրջաններում։ Հոլովակը կենտրոնացված է Երկրի ոչնչացման ու վերածննդի վրա և 1997 թվականին առաջադրվել է «Գրեմմիի» «Լավագույն երաժշտական տեսահոլովակ» անվանակարգում։ Մեծ Բրիտանիայում երգը զբաղեցրել է առաջին հորիզոնականը և 1995 թվականին դարձել է երկրի համար մեկ Ամանորյա սինգլը։ Այն նաև գլխավորել է Գերմանիայի, Իսլանդիայի, Շոտլանդիայի, Իսպանիայի, Շվեդիայի և Շվեյցարիայի չարթերը, ինչպես նաև հասել է Ֆրանսիայի, Իռլանդիայի և Նիդերլանդների չարթերի երկրորդ հորիզոնական։ Ջեքսոնը ստացել է տարբեր կենդանիների և բնապահպանական կազմակերպությունների հավանությունը։

2011 թվականին երգը միացվել է «Planet Earth» բանաստեղծությանը (ավելի վաղ թողարկվել է 2009 թվականի «This Is It» ալբոմում) և թողարկվել է «Immortal» ռեմիքս ալբոմում որպես երգ։

## Երգացանկ

**ՄԹ CD1**
# Earth Song (Ռադիոյի տարբերակ) – 4:58
# Earth Song (Hani's Club Experience) – 7:55
# Michael Jackson DMC Megamix – 11:18

**ՄԹ CD2**
# Earth Song (Ռադիոյի տարբերակ) – 4:58
# Earth Song (Hani's Radio Experience) – 3:33
# Wanna Be Startin Somethin' (Brothers in Rhythm Mix) – 7:35
# Wanna Be Startin Somethin' (Tommy D's Main Mix) – 7:40

**Earth Song (Hani-ի ռեմիքսներ)**
# Earth Song (Hani's Around The World Experience) – 14:47
# Earth Song (Hani's Club Experience) – 7:55
# Earth Song (Hani's Extended Radio Experience) – 4:32
# Earth Song (Hani's Radio Experience) – 3:33

## Չարթեր

### Շաբաթական չարթեր

### Տարեվերջյան չարթեր

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Մայքլ Ջեքսոնի երգեր
Վերջին ընթրիքը (նկար, Սալվադոր Դալի)

**«Վերջին ընթրիքը»**, իսպանացի նկարիչ Սալվադոր Դալիի 1955 թվականին նկարված նկարն է։ Գտնվում է Վաշինգտոնում՝ Արվեստի ազգային պատկերասրահում։

## Տեղեկատվություն նկարի մասին
Դալին շուրջ երեք ամիս է աշխատել այս նկարի վրա, որի համար, իմիջիայլոց, օգտագործել է լուսանկարչական նյութ։ Նկարի կառուցվածքային հիմքն այստեղ այն է, որ նա բնորոշել է նկարը որպես «թվաբանական և փիլիսոփայական տիեզերագնացություն, ինչը հիմնված է տասներկու համարի թվի մեծության վրա։ Հնգանկյունն իր մեջ պարունակում է միկրոտիեզերական մարդ Քրիստոսին։ 

Ինչպես Դալիի մյուս կրոնական նկարները, այնպես էլ «Վերջին ընթրիքը» հանդիսատեսի շրջանում ծայրաստիճան բազմազան արձագանք է առաջացրել։ Քննադատողների մի մասը հերքել է նկարը որպես հնարքի և բանականության արդյունք լինելու գաղափարը, իսկ մյուսները կարծել են, որ նկարիչը կարողացել է նոր հիմքի վրա ստեղծել ավանդական աղոթքի պատկերը։ Հակասությունն ավելի է սրվում այն փաստով, որ հասարակությունը գիտեր Դալիին որպես մարդ, որը հակված էր խաղալ հասկացությունների և հույզերի հետ, այլ ոչ թե անկեղծորեն արտահայտել իրենց համոզմունքները։ Հիսուսն ու նրա տասներկու աշակերտները տեղավորված են ապակե պատերով մոդեռնիստական ինտերիերում։ Առաքյալները գլուխները խոնարհել են և ծնկի են իջել մեծ քարե սեղանի շուրջ։ Նրանց շոշափելի պատկերները հակադրություն են կազմում Քրիստոսի մարմնի թափանցիկության հետ։ Երկու կես հացերը և կես բաժակ գինին ներկայացվում է որպես սուրբ կերակուր։ Դալին այս նկարը ստեղծել է ըստ Վերածննդի արվեստի ուսումնասիրության վրա հիմնված մաթեմատիկական սկզբունքների, և այստեղ հատկապես զգացվում է Լեոնարդո դա Վինչիի (ամենահայտնի «Վերջին ընթրիքի» հեղինակ) ազդեցությունը։ Լեոնարդոյի որմնանկարից վերցված ժեստով Հիսուսը ցույց է տալիս երկինքը և մի մարմին (հնարավոր է՝ Սուրբ Հոգին), որի երկարած ձեռքերը կարծես գրկում են բոլոր ներկաներին։

## Տես նաև
Խորհրդավոր ընթրիք

## Ծանոթագրություններ

## Մատենագիտություն
* Hamerman, Nora. “A New Look at Dalí’s “Sacrament”. The Catholic Herald, (October 13, 2010) accessed June 2, 2013
* Novak, Michael Anthony. “Misunderstood Masterpiece.” America Magazine (November 5, 2012), accessed May 28, 2013
* Novak, Michael Anthony. "Salvador Dali’s The Sacrament of the Last Supper: A Theological Re-Assessment." Conference paper, 2005, accessed March 27, 2015
* Brown, David. “The Last Supper”. A Sermon preached in Trinity College Chapel, Cambridge (February 25, 2007) accessed May 28,2013, * * * http://www.trinitycollegechapel.com/media/filestore/sermons/BrownLastSupper250207.pdf.

## Արտաքին հղումներ
* Վերջին ընթրիքը Սալվադոր Դալիի ստեղծագործությունների պատկերասրահում 
* Վերջին ընթրիքը
* Արվեստի ազգային պատկերասրահ։ Հավաքածու։ Վերջին ընթրիքի խորհուրդը
* Նկարներ Դալլի պատկերասրահից
* Նկարների աստվածաբանական վերլուծություն

Կատեգորիա:1952 նկարներ
Կատեգորիա:1955 նկարներ
Կատեգորիա:Սալվադոր Դալիի նկարներ
Կատեգորիա:Վաշինգտոնի Արվեստի ազգային պատկերասրահի նկարներ
Լիանա Լիբերատո

**Լիանա Լիբերատո** (,), կինոյի և սերիալների ամերիկացի դերասանուհի։

## Կենսագրություն
Լիանա Լիբերատոն ծնվել է 1995 թվականի օգոստոսի 20-ին Տեխասում (Ամերիկայի Միացյալ Նահանգներ)։

Առաջին անգամ նկարահանվել է «Խուզարկու Ռաշ» հեռուստասերիալում։ Ամերիկայում հայտնի է դարձել Դեյվիդ Շվիմմերի «Վստահություն» ֆիլմում Էննի Քեմերոնի դերով։ Ֆիլմը թողարկվել է սահմանափակ վարձույթով։ 3 տարեկանում սկսել է խաղալ «Broadway Bound» թատրոնում, 7 տարի անց մասնակցել է «Տղաներ և տիկնիկներ» մյուզիքլին։ Առավել հայտնի է դարձել «Լավագույնն իմ մեջ» ֆիլմի շնորհիվ։

## Ֆիլմագրություն
* 2005 - «Խուզարկու Ռաշ» - Շարլոտան մանուկ ժամանակ
* 2005  - «C.S.I.: Ոճրագործության վայրը՝ Մայամի» - Էմի Մենինգ
* 2005 - «Հատուկ բաժին» - Դինա Պրեսլի
* 2007 - «Վերջին մեղսակերը» - Քեդի Ֆորբս
* 2007 - «Հանգիստ ապաստարան» - Փիփ ՄաքՔենզի
* 2008  -  «Հաուս » - Ջեյն
* 2009 - «Անարխիայի որդիներ» - Թրիսթեն Օսվալդ
* 2010 - «Վստահություն» - Էննի Քեմերոն
* 2011 - «Ինչ է ընկած հետևում» - Էյվերի
* 2012 - «Արտագաղթել» - Էմի
* 2012 - «Ազատ սայլ» - Էմ Ջեյ
* 2012 - «Մնալ սիրո մեջ» - Քեյթ
* 2013 - «Ջեքը քառակուսու մեջ» - Ջոանը երիտասարդ տարիներին 
* 2014 - «Ապաստարան/Կենդանու բույնը» - Սեմ 
* 2014 -  «Եթե ես մնամ » - Քի մ Շեյն
* 2014 -  «Լավագույնն իմ մեջ » - Ամանդան երիտասարդ տարիներին
* 2014 - «Թանկագին Էլեոնորա» - Էլի Փոթեր
* 2017 - «Մինչև ոսկորները» - Քելլի 
* 2017 - «1 մղոն դեպի քեզ» - Հեննի
* 2017 - «Նորեկ» - Էմիլիի քույրը

## Մրցանակներ և անվանակարգեր

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Դերասանուհիներ այբբենական կարգով
Բաբկեն Արսենի Բազունց

**Բաբկեն Արսենի Բազունց** (), Երևանի պետական բժշկական համալսարանի կլինիկական օրդինատոր, կարդիովիրաբույժ, բժշկական ծառայության լեյտենանտ։

Հայրենական մեծ պատերազմի  մասնակից բժիշկ Բաբկեն Բազունցի ծոռը։

## Կենսագրություն
Բաբկեն Բազունցը ծնվել է 1995 թվականի դեկտեմբերի 14-ին, Գորիս քաղաքում։ Ավարտել է Գորիսի թիվ 4 ավագ դպրոցը, որից հետո ուսում շարունակել է Երևանի պետական բժշկական համալսարանում։ Վերապատրաստվել է արտասահմանյան ճանաչված բուժհաստատություններում։

2020 թվականի Հայ-ադրբեջանական պատերազմի ժամանակ եղել է N զորամասի բուժկետի պետ։ Զոհվել է 2020 թվականին տեղի ունեցած Հայ-ադրբեջանական պատերազմի ժամանակ՝ առաջնագծի հարավային ուղղությամբ, մասնագիտական պարտքը կատարելիս։

Հայաստանի նախագահի հրամանագրով Բաբկեն Արսենի Բազունցը հետմահու պարգևատրվել է «Հայրենիքին մատուցած ծառայությունների համար» 2-րդ աստիճանի մեդալով։

## Ծանոթագրություններ

## Արտաքին հղումներ
*Արցախի ՊՆ-ը հրապարակեց ևս 36 զոհված զինծառայողի անուններ
*Պատերազմում մասնագիտական պարտքը կատարելիս զոհվել է ԵՊԲՀ կլինիկական օրդինատոր Բաբկեն Բազունցը 

Կատեգորիա:44-օրյա պատերազմի մասնակիցներ հայկական կողմից
Կատեգորիա:Հայ բժիշկներ
Ամեն ինչ կարող են արքաները

**Всё могут короли** (*Ամեն ինչ կարող են արքաները*), երգ երգչուհի Ալլա Պուգաչովայի երգացանկից՝ գրված Բորիս Ռիչկովի կողմից Լեոնիդ Դերբենյովի խոսքերով։ Երգչուհու երգացանկում է հայտնվել 1976 թ․։ 1977 թ․ երգը ձայնագրվել է ստուդիայում, իսկ 1978 թ․ ներառվել է երգչուհու Зеркало души առաջին սոլո ալբոմում։ 1978 թ․ օգոստոսին այս երգի կատարմամբ Պուգաչովան հաղթեց (գրան պրի Янтарный соловей) Սոպոտում կայացած Интервидение-78 II միջազգային մրցույթում։

## Երգի մասին
Երգն առաջին անգամ կատարվել է Կոնստանտին Օրբելյանի ղեկավարությամբ (1976 թ․ հոկտեմբեր-դեկտեմբեր) Հայաստանի պետական էստրադային նվագախմբում աշխատած տարիներին, այնուհետև 1977-1984 թթ․ համերգների ժամանակ։

Երգի համամիութենական պրեմիերան կայացել է 1976 թ․ նոյեմբերի 10-ին։

Այնուհետև երգը հնչել է 1978 թ․ հունվարի 1-ին՝ «Голубой огоньок» հեռուստածրագրում։

## Երգի նշանակությունը
Ինչպես նշել է Ա․ Բելյակովը, Миллионом алых роз երգի հետ եղավ նույն բանը, ինչ Арлекино երգի հետ 1975 թ․։ ․․․ Պուգաչովայի կատարմամբ այս երգը ․․․ դարձավ երգչուհու յուրատեսակ այցեքարտը Арлекино ու Всё могут короли երգերից հետո, երգեր, որոնք համազգային հռչակ բերեցին երգչուհուն։

## Ձայնագրության մասնակիցներ
### Երաժիշտներ

## Ծանոթագրություններ

## Արտաքին հղումներ
* «Всё могут короли».
* Где впервые прозвучала песня Пугачевой «Всё могут короли»?

Կատեգորիա:1976 երգեր
Կատեգորիա:Ալլա Պուգաչովայի երգեր
Ահմեդ Էսադ փաշա

**Ահմեդ Էսադ փաշա** (, ), օսմանյան պետական գործիչ։ Երկու անգամ եղել է Օսմանյան կայսրության մեծ վեզիր։

1863 թվականին նա հիմնադրել է «Դարյուշշաֆաքա» հասարակական կազմակերպությունը, որն զբաղվում էր կրթական ոլորտի խնդիրներով։

## Կենսագրություն
Մեհմեդ Էսադ փաշան ծնվել է 1828 թվականին, Խիոս կղզում։ Նա մուֆթի Սուլեյման-բեյի որդին էր և մյուշիր (մարշալ) Կազիմ (Ալպան) փաշայի եղբայրը։ Ծառայել է Փարիզում՝ Ֆրանսիայում Օսմանյան կայսրության դեսպանատանը։ Վերադառնալով հայրենիք՝ նա հիմնել է հասարակական կազմակերպություն, որն զբաղվում էր կրթության ոլորտի խնդիրների լուծմամբ։ Տղաների և աղջիկների, զինվորականների որբացած երեխաների համար Եվրոպայում հիմնված գիշերօթիկ դպրոցների օրինակով Ստամբուլում դպրոց է հիմնել։ Նա անձամբ վերահսկել է ուսումնական հաստատության շենքի շինարարությունը, ապագա աշակերտների ուսումնական ծրագրերն ու համազգեստը։

1873 թվականին նա նշանակվել է Կոնիայի գլխավոր նահանգապետ, որտեղ նա հաջողությամբ հաղթահարել է երկարատև երաշտի պատճառած ճգնաժամը։

Որպես երախտագիտություն նրա վաստակին՝ սուլթան Աբդուլ Ազիզը երկու անգամ նշանակել է նրան Մեծ վեզիր ( 1973 թվականի փետրվարի 15-ապրիլի 15, 1873 թվականի ապրիլի 26-օգոստոսի 26)։ Ընդհանուր առմամբ, նա այս պաշտոնը զբաղեցնում էր 6 ամիս։ 1875 թվականին ընդմիջումների ժամանակ եղել է Իզմիրի գեներալ-նահանգապետ։ Պաշտոնական այցով լինելով Դենիզլիում՝ թունավորվել է։ Նրա սուրճի բաժակի մեջ թույն է ավելացվել։ Հանցագործության համար մեղադրվել է սուրճը պատրաստող աֆրոթուրք խոհարար ստրուկը, որն անմիջապես կախաղան է հանվել։

Ահմեդ Էսադ փաշան թուրք նկարիչ և արվեստաբան Ջելյալ Էսադ Արսևենի հայրն է։

## Ծանոթագրություններ

## Աղբյուրներ
* Buz, Ayhan (2009). Osmanlı Sadrazamları. İstanbul: Neden Kitap, ISBN 978-975-254-278-5
* Danişmend, İsmail Hâmi (1971). Osmanlı Devlet Erkânı. İstanbul: Türkiye Yayınevi 
* Kuneralp, Sinan (1999). Son Dönem Osmanlı Erkan ve Ricali (1839 - 1922) Prosopografik Rehber.  İstanbul:ISIS Press,, ISBN 9784281181.
* İnal, İbnülemin Mehmet Kemal, (1964). Son Sadrazamlar 4 cilt. Ankara: Millî Eğitim Basimevi,  (Dergah Yayinevi 2002)

Կատեգորիա:Օսմանյան կայսրության ֆելդմարշալներ
Կատեգորիա:Օսմանյան ռազմական ակադեմիայի շրջանավարտներ
Կատեգորիա:Օսմանյան կայսրության սպանված անձինք
Գերտա Օվերբեկ

**Գերտա Օվերբեկ** (, ), գերմանացի նկարիչ, Նոր նյութականության ուղղության ներկայացուցիչ։

## Կենսագրություն
Գերտա Օվերբեկը գեղարվեստական կրթություն ստացել է 1915 թվականին, Դյուսելդորֆում։ 1919-1922 թվականներին նա ուսումը շարունակել է Հանովերի կիրառական արվեստի դպրոցում։ 1922-1931 թվականներին աշխատել է Դորտմունդում որպես նկարչության ուսուցիչ։ 1926 թվականին Գերտան ծանոթացել է նկարիչ Էռնստ Տոմսին  և նրանց միջև հարաբերություններ են սկսվել։ Այդ ժամանակ էլ նա նկարել է Տոմսի  դիմանկարը։ 1931 թվականին Օվերբեկը մասնակցել է Դորտմունդում կայացած Արևմտյան արվեստի հինգերորդ մեծ ցուցահանդեսին։ Նույն թվականին նա տեղափոխվել է Հանովեր և այդ ժամանակից ի վեր ապրել այնտեղ որպես ազատ նկարիչ։ «Վակսբոգեն» ամսագրում հոդվածներ է գրել արվեստի տեսության վերաբերյալ։ Հանովերում Օվերբեկը ծանոթացել է մի շարք նկարիչների՝ Հանս Մերտենսին, Կառլ Ռյուտերին, Գրետա Յուրգենսին, ինչպես նաև իր ապագա ամուսնուն՝ գրող Գուստավ Շենկին։ 1932 թվականի մայիսին նրա 23 աշխատանքները ներկայացվել են «Նոր իրողություն Հանովերում» ցուցահանդեսում։ Քաղաքական առումով նկարիչը մոտ է եղել ԳԿԿ-ին և որոշ ժամանակ եղել է կոմունիստական կուսակցության անդամ։

1937 թվականի հունվարին Օվերբեկը ծննդաբերել է իր դստերը՝ Ֆրաուկեին և նույն թվականի մայիսին ամուսնացել երեխայի հոր՝ Գուստավ Շենկի հետ։ Այդ ամուսնությունը տևել է մինչև 1940 թվականի մարտ ամիսը։ 1938 թվականին Գերտան և իր դուստրը մեկնել են Լյունենի մոտակայքում գտնվող Կապենբերգ քաղաք, որտեղ ապրել են աղքատության մեջ։

Միայն 1976 թվականին Հանովերում անցկացվել է նրա առաջին անհատական ցուցահանդեսը։ Լյունեն քաղաքի փողոցներից մեկը կրում է Օվերբեկի անունը։

## Ընտրյալ կտավներ
* Պողպատաձուլական արտադրամաս, 1925։
* Ջազ ակումբ, 1925։
* Տոնի Օվերբեկի դիմանկարը, 1926։
* Էռնստ Տոմսի դիմանկարը, 1926։
* Բնանկար ավազաբլուրներով, 1927։
* Փողոցային աշխատող, 1931։
* Թեյնիկ, 1932։
* Ծխախոտով ինքնադիմանկար, 1934։
* Ինքնադիմանկար՝ մոլբերտի դիմաց, 1936։

## Գրականություն
* *Hildegard Reinhardt*. Gerta Overbeck (1898—1977). // Leider hab ich’s Fliegen ganz verlernt. Portraits von Künstlerinnen und Schriftstellerinnen der Neuen Sachlichkeit. / Britta Jürgs (Hrsg.). — 2000.
* *Marsha Meskimmon*. Grethe Jürgens, Gerta Overbeck und die «Frauenkultur» in der Weimarer Republik. // «Der stärkste Ausdruck unserer Tage». Neue Sachlichkeit in Hannover. / Christian Fuhrmeister (Hrsg.). — Olms, Hildesheim u. a. 2001, ISBN 3-487-11440-2 (Ausstellungskatalog, Hannover, Sprengel-Museum, 9. Dezember 2001 — 10. März 2002).
* *Hildegard Reinhardt*. — Grethe Jürgens und Gerta Overbeck. Bilder der zwanziger Jahre. — Bonner Kunstverein 1982.
* *Hildegard Reinhardt*. Gerta Overbeck — Späte Anerkennung. // Artis. — Heft 7, 32. Jg., Juli 1980. — S. 18—19.

## Ծանոթագրություններ

Կատեգորիա:Գերմանացի նկարչուհիներ
Կատեգորիա:Գերմանացի գրաֆիկներ
Կատեգորիա:Գերմանացի փորագրողներ
Կատեգորիա:Բնօրինակում անաղբյուր հոդվածներ
Կատեգորիա:Գերմանացի արվեստագետներ
Մոխրոտը (ֆիլմ, 2000)

**«Մոխրոտը»** (), հեռուստատեսային ֆիլմ, որը թողարկվել է 2000 թվականի հունվարի 1-ին Մեծ Բրիտանիայում։ Ռեժիսորը Բիբեն Քեդրոնն է։ Գլխավոր դերը կատարել է Քեթլին Թըրները, որը մարմնավորել է չար խորթ մորը՝ Քլոդեթին։

## Սյուժե
Ֆիլմը հիմնված է Մոխրոտիկի մասին բնօրինակ դասական հեքիաթի վրա, սակայն գործողությունները տեղի են ունենում ժամանակակից աշխարհում, որը լի է ժամանակակից նորաձև հագուստով և նոր տեխնոլոգիաներով։

## Դերերում
* Քեթլին Թըրներ՝ Քլաուդեթ
* Կատրին Քարթլիջ՝ Գոներիլյա
* Դեյվիդ Ուորներ՝ Մարտին
* Ջեյն Բիրկին ՝ Մեբ
* Լյուսի Պանչ՝ Ռիգան
* Լեսլի Ֆիլիպս՝ Ֆելիմ
* Շարոն Մոգան՝ Սերաֆինա թագուհի
* Գիդեոն Թըրներ՝ արքայազն Վելիանտ
* Մարսելլա Պլանքեթ՝ Մոխրոտ (Զեզոլա)
* Գրանտ Իբբս՝ Ուորներ
* Հոշ Քեյն՝ Մարկո (նաև Հոշ Իբրահիմ)
* Նիկոլաս Գրեյս՝ առաջին նախարար
* Ջենի Թոմասին՝ խոհարար

## Թողարկում
«Մոխրոտը» թողարկվել է մի քանի ձևաչափերով։ 2000 թվականին «Մոխրոտը» թողարկվել է Մեծ Բրիտանիայում *4Learning* ստուդիայի արտադրության տեսաերիզներով։ *4Learning* ստուդիան ֆիլմը բաժանել է երեք մասի։ Այն ներառված է *The Many Cinderellas* վավերագրական ֆիլմի կազմի մեջ, որն իր հերթին բաղկացած է 4 մասից՝ յուրաքանչյուրը 30 րոպե տևողությամբ։ Ֆիլմը թողարկվել է նաև տեսաժապավենների վրա՝ կրթական նպատակով դպրոցներում ցուցադրությունների համար։ 2002 թվականին *Educational Media Australia* ստուդիան ֆիլմը թողարկել է նաև տեսաերիզով։ 2005 թվականին *Educational Media Australia* ստուդիան Թայվանում պաշտոնապես թողարկել է «Մոխրոտը» ֆիլմը VCD և DVD սկավառակմերով։ DVD սկավառակը համալրված էր չինարեն գրքույկով և ներառել է անգլերեն աուդիոգիրք և չինարեն ենթագրեր։ 2006 թվականին *Transformer* ստուդիան Ճապոնիայում թողարկել է ֆիլմը VHS և DVD կրիչներով։

## Գրախոսականներ
2000 թվականի ընթացքում «Մոխրոտը» դարձել է Մեծ Բրիտանիայի 4 հեռուստաալիքի ամենավաճառվող արտադրանքը։ Ֆիլմն ստացել է քննադատների դրական արձագանքներ։ *United Feature Syndicate (ԱՄՆ)* թերթի լրագրող Քևին Մաքդոնոն դրական գնահատական է տվել Քեթլին Թըրների խաղին, այն անվանել «անզուգական լավ» և հայտարարել է, որ «Մոխրոտը ցնցող ֆիլմ է, հրաշալի ընտրված հեքիաթային կոստյումներ, ինչպես նաև Միսս Թըրների  լավագույն դերասանական խաղն իր կարիերայի ընթացքում»։ «Նյու Յորք Թայմս» թերթի լրագրող Ջուլի Սալամոնը ֆիլմը բնութագրել է որպես «հեքիաթի զվարճալի, հուզիչ, ժամանակակից տարբերակ», որը «իր մեջ միավորում է գոթական թրիլերների ռոմանտիկ ենթատեքստը... տարօրինակ երաժշտական տեսահոլովակի կողքին։ Չար խորթ մայրը (Քեթլին Թըրներ) կրում է հեքիաթային շլացուցիչ կոստյում, ընդգծելով մարմնի ձևերը…»։ Սալամոնը նաև հավելել է. «Այս ֆիլմը շատ արժանիքներ ունի»։ «Դիմահարդարումը կինոյում» ֆիլմի հեղինակներ Էլիզաբեթ Ֆորդը և Դեբորա Միտչելը ֆիլմն անվանել են «դիտարժան» և նշել, որ «բնական գեղեցկությունը առաջին տեղն է գրավում հեքիաթում։ Ֆիլմում ֆանտաստիկ գույնի, լույսի և ջրի հատուկ էֆեկտների առատ օգտագործումը կախարդական տրամադրություն է ստեղծում ֆիլմի դիտման ժամանակ։ Մթնոլորտն ստեղծվել է  Ֆինլանդիայի և Դիսնեյի աշխարհի միջին ոգով»։

## Ծանոթագրություններ

## Արտաքին հղումներ
* ''Մոխրոտը'' կրթական կայք (Channel4Learning.com)
* ''Մոխրոտը''  «Projector Pictures» կայքում 

Կատեգորիա:2000 ֆիլմեր
Կատեգորիա:Բրիտանական ֆիլմեր
Կատեգորիա:Իսպաներեն ֆիլմեր
Calle 13

**Calle 13** ( — «13 փողոց»), պուերտո-ռիկոյան դուետ, որը հանդես է գալիս Լատինական Ամերիկայի ժողովուրդների ազգային մոտիվներն օգտագործող ռեգետոն և կումբիա ժանրերում։ Խմբի անդամները արյունակից եղբայրներ են` «Residente»-Ռընե Պերես Հոգլար () (ծնվել է 1978 թվականի փետրվարի 23-ին) և «Visitante» — Էդուարդո Խոսե Կաբրա Մարտինես () (ծնվել է 1978 թվականի 10-ին)։ Կոլեկտիվն իր անվանումը ստացել է Պուերտո Ռիկոյի մայրաքաղաք Սան Խուան քաղաքի *Residente*-ի 13-րդ փողոցի բնակարանի  շնորհիվ։

Մի քանի անհաջող փորձերից հետո խումբը ստացել է Կուբայի վիզա և 2010 թվականի մարտի 25-ին խումբը համերգ է ունեցել Հավանայում, որին ներկա է եղել 500-ից մինչև 900 հազար մարդ։

2010 թվականի նոյեմբերի 22-ին դուետը թողարկեց իր չորրորդ «*Entren los que quieran*» ալբոմը։

## Սկավառակագրություն
* 2005: Calle 13
* 2007: Residente o Visitante
* 2008: Los De Atrás Vienen Conmigo
* 2010: Entren los que quieran
* 2014: MultiViral

## Ծանոթագրություններ

## Արտաքին հղումներ
* Պաշտոնական կայք
* Eduardo José Cabra Martínez պաշտոնական թվիթերյան էջ

Կատեգորիա:2005 հիմնադրված երաժշտական խմբեր
Կատեգորիա:«Գրեմմի» մրցանակի դափնեկիրներ
Կատեգորիա:Երաժշտական դուետներ
Իու (Ցզինհուա)

**Իու** (չին. պարզ. 义乌, փինյին Yìwū), Չժեցյան նահանգի Ցզինհուա քաղաքային շրջանի քաղաքային գավառ (ՉԺՀ)։

## Պատմություն
Չինական հողերը Ցին կայսրությանը միավորվելուց հետո` մ.թ.ա. 222 թվականին ստեղծվեց Ուշանի շրջանը (乌伤县): Ուզուրպատոր Վան Մանի կառավարման ժամանակաշրջանում գավառը 9 թվականին վերանվանվեց Ուսյաո (乌 孝 县), բայց Հանի կայսրության վերականգնումից հետո վերականգնվեց նրա Ուշան անունը։ 192 թվականին գավառի արևմտյան մասը դարձավ Չանգշանի առանձին գավառ, իսկ 245 թվականին գավառի հարավային մասը դարձավ Յոնգգանգի առանձին գավառ։

Թան դինաստիայի իշխանության ժամանակներում Ուշան գավառը 621 թվականին բաժանվեց Ուսյաո ու Հյաչուան գավառների (华川县): 624 թվին այս գավառները կրկին միավորվեցին մեկ գավառի մեջ, որը կոչվեց Իու (义乌县): 686 թվականին Իու գավառի արևելյան հատվածը դարձավ առանձին Դունյան գավառ, իսկ 754 թվականին Իու գավառի հյուսիսային հողերը մտան նոր Պույան գավառի (浦阳县) կազմի մեջ։

ՉԺՀ-ն կազմավորումից հետո՝ 1949 թվականին, ձևավորվեց Ցզինհուայի հատուկ շրջանը (金华专区), և գավառը մտավ նրա կազմի մեջ։ 1960 թվականին կազմալուծվեց Պուցզյան գավառը, իսկ նրա տարածքը բաժանվեց Լանսի և Իու գավառների միջև, բայց 1969 թվականին Պուցզյան գավառը վերականգնվեց։

## Վարչական բաժանում
Քաղաքային գավառը բաժանված է 8 փողոցային կոմիտեների և 6 ավանների։

1973 թվականին Ցզինհուայի Հատուկ նահանգը անվանափոխվեց Ցզինհուայի շրջան (金华地区)։

1985 թվականի մայիսին ՉԺՀ-ի ազգային խորհրդի որոշմամբ Ցզինհուայի շրջանը բաժանվեց Ցզինհուայի և Ցյուիչժոյի քաղաքային շրջանների. գավառը անցավ Ցզինհուայի քաղաքային շրջանի կազմի մեջ։

1988 հուլիսին Իու գավառը վերաձևափոխվեց քաղաքային գավառի։

## Տնտեսություն
Իուն Չինաստանում հայտնի է որպես «համաշխարհային սուպերմարկետ»։ Քաղաքում աշխատում են 2 միլիոնից ավել փոքր և միջին ֆիրմաներ, որոնք ապրանք են մատակարարում աշխարհի 200 երկրներ և շրջաններ։ Առաքված և ստացված ծանրոցների քանակությամբ Իուն երկրում զբաղեցնում է երկրորդ տեղը՝ զիջելով միայն Գուանչժոուին։ Այստեղ տեղակայված է աշխարհում խոշորագույն սպառողական ապրանքների Zhejiang China Commodities City Group կազմակերպությանը պատկանող շուկան (Yiwu China Commodities City)։ Շուկայում աշխատում են 75 հազար մեծածախ և մանրածախ խանութներ, ինչպես նաև առցանց հարթակ։

2020 թվականի նոյեմբերի դրությամբ Իուն աշխարհում զբաղեցնում է առաջին տեղը փոստային էքսպերս-առաքումների ծավալով։

Ամեն տարի Իուի Միջազգային ցուցահանդեսային կենտրոնում իրականացվում է ներմուծվող ապրանքների չինական տոնավաճառ։


201706 Overview of Yiwu International Trading Town.jpg|Իու Միջազգային առևտրային քաղաք
Yiwu-China - panoramio (2).jpg|Քաղաքային լիճ
Yiwu airport - panoramio.jpg|Իուի օդանավակայանի տերմինալ
Yiwu Railway Station 2015.05.23 12-49-34.jpg|Իուի երկաթուղային կայարան
Yi wu futien market A enter - panoramio - HALUK COMERTEL.jpg|Շուկայի մուտքերից մեկը 
Yiwu International Trade Market - District 3, Gate 67.jpg|Շուկայի մուտքերից մեկը
Yi wu - jevelery market - panoramio.jpg|Ոսկու շուկա
Bus rapid transit yiwu.jpg|Խճուղի Իուում
Mariott hotel yiwu.jpg | Mariott հյուրանոց  


## Տրանսպորտ
Քաղաքում կա խոշոր ուղևորափոխադրման օդանավակայան։

Իուի երկաթգծային կայարանով անցնում է Շանհայ-Կունմին ճեպընթաց ուղևորափոխադրող ճանապարհը։

## Ծանոթագրություններ

Կատեգորիա:Չինաստանի քաղաքներ